2. ΝΟΜΟΣ 455 της 7/11 Δεκ. 1914 Περί της ανοικοδομήσεως του εμπρησθέντος τμήματος της πόλεως Σερρών. Αντικατεστάθη δια του: α)Νόμ. 2517 της 27 Σεπτ./9 Οκτ. 1920 περί ανοικοδομήσεως της πόλεως Σερρών επί νέου σχεδίου, όστις τροποποιηθείς υπό των: β)Νόμ. 3025 της 13/28 Αυγ. 1922 περί συμπληρώσεως του Ν. 2517, εκωδικοποιήθη δια του γ)Ν.Δ. 27 Μαρτ./15 Ιουν. 1923 περί κωδικοποιήσεως των Ν. 2517 και 3025 τροποποιουμένων. Εν συνεχεία εξεδόθησαν οι δ)Νόμ. 3196 της 14/16 Αυγ. 1924 περί προσθήκης άρθρου εις τους κωδικοποιηθέντας Ν. 2517 και 3025 του νέου σχεδίου Σερρών και ε)Νόμ. 3323 της 27 Απρ./6 Μαΐου 1925 περί χορηγήσεως υπό της Εθνικής Τραπέζης της Ελλάδος δανείων προς τας κτηματικάς ομάδας Σερρών. Εις εκτέλεσιν των ανωτέρω νόμων εξεδόθησαν τα: ς)Β.Δ. 3/22 Μαΐου 1923 περί οικοδομικού κανονισμού της πόλεως Σερρών. ζ)Π.Δ. 2/11 Σεπτ. 1925 περί της διαδικασίας τακτοποιήσεως των εξαιρεθεισών της κτηματικής ομάδος Σερρών ιδιοκτησιών. 